Укх шера цхьайттлаг1ча класса кулгалхо хиннай Малика. Цо кийчъяь «Т1ехьара гургал» яха мероприяти шийна б1аргацаяйча дувцарах из мел хозаяр оалалургдоацаш иззал хоза яр. Х1ара хьехархочоа юрта ц1ераг1а грамота кийчъяь, массайолча хьехархочун дог хьоастаргдолаш совг1ата елар цо. Дукхаг1а мел дола ц1айш дездеча, е берашта даьй хоза г1улакхаш кердадоахача мероприятешка телевидени а корреспонденташ а хул цу ишколе. Юртара боккхаг1а бола къоаной, дукха дезал кхебаь ноаной гулбаь мовлат дешийташ, совг1аташ телаш массехк кхетаче д1аяхьа в1ашт1ехьа даьлар цун укх шера. Гулбеннараш ч1оаг1а баркал оалаш д1аяхьа хов цун моллаг1а в1ашаг1кхетар.